|  |
| --- |
| UPSTART | TREOIRLÍNTE |

Is tionscnamh de chuid Sheirbhís Ealaíon Chomhairle Contae Mhaigh Eo éUPST**ART** a bhfuil sé mar aidhm aige:

1. comhoibrithe ealaíonta ar ardchaighdeán idir grúpaí/daoine faoi mhíchumas, ealaíontóirí, ionaid ealaíon agus eagraíochtaí laistigh de Chontae Mhaigh Eo a spreagadh.
2. A bheith ag tacú le deiseanna do dhaoine faoi mhíchumas chun tionscadail ealaíon a fhorbairt mar cheiliúradh ar Lá Idirnáisiúnta na nDaoine faoi Mhíchumas, an 3 Nollaig.

|  |
| --- |
| CÉ ATÁ IN ANN IARRATAS A DHÉANAMH |

* Ionaid a ghlac páirt i gClár Ealaíon agus Míchumais Chomhairle Contae Mhaigh Eo. (Oiliúint um Chomhionannas Míchumais, 2009, iniúchtaí rochtana, 2010.)
* Ealaíontóirí a ghlac páirt in Oiliúint um Chomhionannas Míchumais nó a bhfuil taithí acu ar a bheith ag obair le daoine faoi mhíchumas.
* Ealaíontóirí faoi mhíchumas atá ag teacht chun cinn.
* Grúpaí daoine faoi mhíchumas ar spéis leo oibriú le healaíontóir agus/nó le hionad ar leith chun tionscadal a fhorbairt. (Ba cheart go léireodh C.V an ealaíontóra ghairmiúil fianaise ar thaithí a bheith ag obair le daoine faoi mhíchumas).

|  |
| --- |
| CAD IS FÉIDIR LEAT IARRATAS A DHÉANAMH AIR |

* Tionscadail a dhíríonn ar obair chruthaitheach ag daoine faoi mhíchumas.
* Tionscadail atá sa bhreis ar chlár oibre rialta grúpaí nó eagraíochtaí.
* Tionscadail a bhfuil forbairt saothair nua i bhfoirm nua ealaíne i gceist leo.
* Tionscadail a dhéanann teagmháil le daoine faoi mhíchumas mar ealaíontóirí, mar rannpháirtithe nó mar bhaill den lucht féachana/éisteachta.
* Ócáid chun na healaíona agus míchumas a cheiliúradh.
* Ceardlann nó sraith ceardlann sa tréimhse roimh an 3 Nollaig le grúpa áitiúil daoine faoi mhíchumas. (Ba cheart go n-éascódh ealaíontóir gairmiúil é seo a bhfuil taithí aige/aici ar a bheith ag obair le daoine faoi mhíchumas.)
* Léiriú do lucht féachana/éisteachta ar tugadh cuireadh dóibh de shaothar atá idir lámha/ imeacht (scannán, amharclannaíocht, damhsa, ceol, córach nó imeacht eile) ag grúpa daoine faoi mhíchumas, a tháinig chun cinn trí chomhoibriú le healaíontóir/ealaíontóir gairmiúil.
* Léiriú príomhshrutha a bheidh inrochtana do lucht féachana/éisteachta daoine faoi mhíchumas. (i.e. reacaireacht/léirithe trí theanga chomharthaíochta/ fotheidealaithe srl)
* Tionscadal/taibhiú/taispeántas ó ealaíontóir(í) faoi mhíchumas atá ag teacht chun cinn, nó grúpa daoine faoi mhíchumas a chruthaigh saothar le healaíontóir gairmiúil.
* Imeacht dúnta ar mhaithe le grúpa sonraithe daoine faoi mhíchumas.

|  |
| --- |
| CAD NACH FÉIDIR LEAT IARRATAS A DHÉANAMH AIR |

* Tionscadail a tharla cheana féin.
* Tionscadail a fheidhmíonn i gcomhthéacsanna lasmuigh de na healaíona
* Tionscadail a forbraíodh mar uirlisí chun críocha Abhcóideachta, ceirde nó teiripe.
* Tionscadail a forbraíodh mar uirlisí don fholláine nó d'fhorbairt scileanna saoil.
* Tionscadail atá bunaithe go príomha i gcomhthéacsanna cúraim sláinte agus atá dírithe ar bhiseach sláinte.
* Tionscadail atá mar chuid de chlár ealaíon leanúnach.
* Tionscadail a tharlaíonn lasmuigh den chontae.
* Tionscadail/Imeachtaí atá maoinithe ag Seirbhís Ealaíon Chomhairle Contae Mhaigh Eo cheana féin

|  |
| --- |
| CONAS A DHÉANFAR MEASÚNÚ AR IARRATAS? |

Déanfaidh painéal seachtrach a bhfuil taithí acu i réimse na n-ealaíon agus an mhíchumais measúnú ar iarratais agus úsáidfear na critéir seo a leanas.

Tabhar faoi deara: I bhfianaise iomaíocht agus chomhthéacs an deontais, an mhaoinithe theoranta atá ar fáil, agus an líon mhóir iarratasóirí, b’fhéidir nach mbeifear in ann maoiniú a mholadh le haghaidh na n-iarratasóirí incháilithe uile. Ní leor na critéir incháilitheachta agus comlíontachta a chomhlánú amháin le cinntiú go bhfaighidh tú deontas.

|  |  |  |
| --- | --- | --- |
|  | **Critéir le h-aghhaidh measúaithe** |  |
| 1 | Caighdeán Ealaíonta na gníomhaíochta/imeachta atá beartaithe | 15 |
| 2 | Cuntas teiste an iarratasóra | 15 |
| 3 | Tairbhe na tacaíochta don iarratasóir | 15 |
| 4 | A mhéid atá baint ag Daoine faoi Mhíchumas le pleanáil/forbairt an tionscadail/imeachta. | 15 |
| 5 | Acmhainní comhoiriúnacha | 15 |

|  |  |  |
| --- | --- | --- |
|  | **Córas scórála** |  |
| Sármhaith | Freagraíodh na critéir uile agus cuireadh an fhaisnéis agus an fianaise ar fad is gá ar fáil. Níl aon ábhar imní ann faoin obair bheartaithe. | 5 |
| Fíor-mhaith | Freagraíodh na critéir uile agus cuireadh an fhaisnéis agus an fianaise ar fad is gá ar fáil. Tá roinnt mionábhar imní ann faoin obair bheartaithe. | 4 |
| Go maith | Tugadh freagra maith san iarratas ar na critéir agus cuireadh eolas soiléir ar fáil agus an chuid is mó den fhianaise atá de dhíth. D’fhéadfaí roinnt feabhsuithe a dhéanamh. | 3 |
| Measartha | Tugadh freagra ginearálta ar na critéir agus cuireadh roinnt eolas ábhar ar fáil, cé go raibh roinnt sonraí in easnamh san iarratas. Níl roinnt laigí ag baint leis an iarratas. | 2 |
| Lag | Ní dheacthas i ngleic i gceart san iarratas leis na critéir agus níor cuireadh dóthain eolas ábhartha ar fáil. Níl laigí go leor ag baint leis. | 1 |
| An-lag | Ní dheacthas i ngleic san iarratas leis na critéir nó níorbh fhéidir measúnú a dhéanamh toisc eolas a bheith in easnamh nó neamhiomlán. | 0 |

|  |
| --- |
| AN gCLÚDÓIDH DÁMHACHTAIN UPSTART COSTAS IOMLÁN TIONSCADAIL? |

Níl, tá sé mar aidhm ag an scéim na hacmhainní do rannpháirtíocht ealaíonta ag daoine faoi mhíchumas a uasmhéadú. Dá bhrí sin, tá maoiniú/acmhainní comhoiriúnaithe nó tacaíocht chomhchineáil riachtanach agus tá siad mar chuid de na critéir mheasúnaithe.

Is deontas dar luach €500 - €2000 a bhronntar den chuid is mó.

D'fhéadfaimis smaoineamh ar mhaoiniú breise a bhronnadh ar iarratas, ach amháin i gcúinsí eisceachtúla agus má cheadaítear é sa bhuiséad.

|  |
| --- |
| CÉN FHORMÁID INAR CHEART IARRATAS A CHUR ISTEACH |

Ba cheart gach iarratas a chur isteach mar dhoiciméid MS Word trí ríomhphost agus ba cheart foirm iarratais atá comhlánaithe go hiomlán agus na doiciméid tacaíochta go léir a bheith ann. M.SH. sonraí an ealaíontóra/na n-ealaíontóirí atá i gceist agus a CVanna

|  |
| --- |
| TUAIRISCIÚ |

Ceanglófar ort tuarascáil ghearr a chur isteach ag deireadh 2024, eiseoidh an tSeirbhís Ealaíon teimpléad dó seo. Cuimseoidh an tuarascáil spás chun cur síos a dhéanamh ar an obair a rinneadh de bhun dámhachtana agus breac chuntas ar an gcaoi a ndeachaigh an dámhachtain chun leasa do chuid saothair.

|  |
| --- |
| PRÓISEAS AIGHNEACHTA |

Déanann saineolaithe seachtracha measúnú ar iarratais. Is chun do leasa féin é a chinntiú go gcuirtear an fhaisnéis uile a iarrtar ar fáil.

Chun measúnú a éascú, b'fhearr d'fhoirm iarratais a chlóscríobh. Mura féidir é sin a dhéanamh, bain úsáid as badhró dubh agus scríobh i mBLOCLITREACHA, le do thoil.

Cinntigh le do thoil go bhfuil teideal soiléir ar gach comhad doiciméad tacaíochta i.e. JoeBloggsCV

Ní féidir glacadh le hábhar tacaíochta ach i bhformáid MS Word nó PDF.

Ní ghlacfar le hábhar a chuirtear isteach ar ardáin mhalartacha m.sh. G-Drive/Google Docs srl.

Cuirfear aighneachtaí faoi bhráid an phainéil roghnúcháin i bhformáid dhigiteach.

Ní mór foirmeacha iarratais a bheith i bhformáid MS Word agus 'UPSTART‘ mar theideal orthu agus ba cheart iad a chur isteach chuig:

SEIRBHÍS EALAÍON CHOMHAIRLE CONTAE MHAIGH EO,

TEACH MHAIGH EO,

AN MÓINÍN,

CAISLEÁN AN BHARRAIGH,

CO. MHAIGH EO,

F23 N504

T: 094 9064363

**R: [doconnor@mayococo.ie](mailto:doconnor@mayococo.ie)**

**SG: [www.mayo.ie/arts](http://www.mayo.ie/arts)**

Dáta Deiridh 5i.n.,14 Feabhra, 2025.

Ní ghlacfar le hiarratais a chuirtear isteach tar éis an ama seo.

Le haghaidh ceisteanna déan teagmháil, le do thoil, le Damien O’Connor, Comhordaitheoir na nEalaíon agus Míchumas

T: 094-9064363 E: [doconnor@mayococo.ie](mailto:doconnor@mayococo.ie).

Admhóidh Comhairle Contae Mhaigh Eo go bhfuarthas d'iarratas

Le tacaíocht ó Chomhairle Contae Mhaigh Eo agus ón gComhairle Ealaíon.